wickkiey/tamil-wikipedia-markdown huggingface dataset:
# ஜம்மு காஷ்மீரில் இட ஒதுக்கீடு

ஜம்மு காஷ்மீர் (ஒன்றியப் பகுதி)யில் புதிய இட ஒதுக்கீடு கொள்கையை நடைமுறைப்படுத்த, இந்திய நாடாளுமன்றத்தின் இரு அவைகளிலும் சூன் மற்றும் சூலை 2019-இல் **ஜம்மு-காஷ்மீர் இடஒதுக்கீடு (திருத்தம்) மசோதா, 2019** நிறைவேற்றப்பட்டது.  

மாநில அரசு பதவிகளில் நியமனம் மற்றும் பதவி உயர்வுகளில் இட ஒதுக்கீடு மற்றும் சில ஒதுக்கப்பட்ட பிரிவுகளுக்கு தொழில்படிப்பு கல்வி நிறுவனங்களில் இடஒதுக்கீடு வழகவும் இந்த சட்டம் வகை செய்கிறது. இடஒதுக்கீட்டில் தொழிற்கல்வி நிறுவனங்கள் மற்றும் அரசு மருத்துவக் கல்லூரிகள், அரசு பல் மருத்துவக் கல்லூரிகள் மற்றும் பாலிடெக்னிக் கல்லூரிகள் ஆகியவை அடங்கும்.  

சமூகம் மற்றும் கல்வி ரீதியாக பின்தங்கிய வகுப்புகளைச் சேர்ந்த நபர்களுக்கு மாநில அரசு பதவிகளில் நியமனம் மற்றும் பதவி உயர்வுகளில் இட ஒதுக்கீடு வழங்க இந்த சட்டம் வகை செய்கிறது. இந்திய-பாகிஸ்தான் இடையே அமைந்த உண்மையான கட்டுப்பாட்டுக் கோட்டை ஒட்டியுள்ள பகுதிகளில் வாழ்பவர்களையும், சமூக மற்றும் கல்வி ரீதியாக பின்தங்கிய வகுப்பினரையும் ஜம்மு-காஷ்மீர் இடஒதுக்கீடு (திருத்தம்) சட்டம், 2019 வரையறுக்கிறது. இந்த இடஒதுக்கீட்டின் எல்லைக்குள் சர்வதேச எல்லையை ஒட்டியுள்ள பகுதிகளில் வாழ்பவர்களையும் சேர்க்க இந்த இட ஒதுக்கீடுச் சட்டம் வகை செய்கிறது. மேலும், கட்டுப்பாட்டுக் கோட்டை ஒட்டிய பகுதியில் வாழ்பவர் அடிப்படையில் இட ஒதுக்கீட்டில் நியமிக்கப்பட்ட எந்தவொரு நபரும் குறைந்தது ஏழு ஆண்டுகள் அத்தகைய பகுதிகளில் பணியாற்ற வேண்டும் என்று சட்டம் கூறுகிறது. இந்த சட்டம் சர்வதேச எல்லையை ஒட்டிய பகுதிகளில் வசிக்கும் நபர்களுக்கும் இந்த நிபந்தனையை விரிவுபடுத்துகிறது.  

ஜம்மு காஷ்மீர் ஒன்றிய அரசு அறிவித்தபடி, ஆண்டு வருமானம் 3 இலட்சம் ரூபாய் அல்லது வேறு தொகையைத் தாண்டிய எந்தவொரு நபரும் சமூக மற்றும் கல்வி ரீதியாக பின்தங்கிய வகுப்பினருக்குள் சேர்க்கப்படமாட்டார் என்று சட்டம் கூறுகிறது. இருப்பினும் உண்மையான கட்டுப்பாட்டுக் கோட்டை ஒட்டிய பகுதிகளில் வசிக்கும் நபர்களுக்கு இந்த வருமான விலக்கு பொருந்தாது. மேலும் இந்த விலக்கு சர்வதேச எல்லையை ஒட்டிய பகுதிகளில் வசிக்கும் நபர்களுக்கும் பொருந்தாது என இட ஒதுக்கீடு திருத்தச் சட்டம் கூறுகிறது.  

ஜம்மு காஷ்மீர் ஒன்றியத்தின் மலைப்பிரதேசங்களில் வாழும் (Residents of Hill Area), கல்வி மற்றும் சமூகத்தில் மிகவும் பின்தங்கிய வகுப்பினரான பகாரி மொழி பேசும் 9.6 இலட்சம் மக்கள் இந்த புதிய இட ஒதுக்கீடுச் சட்டத்தின் படி புதிதாக இட ஒதுக்கீடு 4% பெறுவர்  
## கல்வி மற்றும் அரசுப் பணிகளில் இட ஒதுக்கீடு விவரம்
- பட்டியல் வகுப்பினர்களுக்கு (Scheduled Caste) - 8%
- பட்டியல் பழங்குடியினர்களுக்கு (Scheduled Tribe) - 10%
- பகுக்கப்பட்ட பிற சமூக சாதியினர் (Category Other social castes) - 4%
- கட்டுப்பாட்டுக் கோடு மற்றும் பன்னாட்டு எல்லைபுறத்தில் வாழ்பவர்கள் - 4%
- பின்தங்கிய பகுதிகளில் வாழ்பவர்கள் (Residents of Backward Area (RBA) - 10%
- மலைப்பிரதேசங்களில் வாழ்பவர்கள் (Residents of Hill Area) - 10%
- பொருளாதாரத்தில் நலிந்தவர்கள் (Economic Weaker Section) - 10%
- முன்னாள் இராணுவம், துணை-இராணுவப் படைகள் / காவல் துறை - 6%
- மாற்றுத் திறானாளிகள் (Physical Disabilities) - 4%
## இதனையும் காண்க
- பிற்படுத்தப்பட்டோர்
- கிரீமிலேயர்
- மிகவும் பிற்படுத்தப்பட்டோர்
- இதர பிற்படுத்தப்பட்ட வகுப்பினர்
- பட்டியல் சமூகத்தினரும் பட்டியல் பழங்குடியினரும்
- பொருளாதாரத்தில் நலிந்த பிரிவினர்
- முன்னேறிய வகுப்பினர்
# சருமத் தொற்று

**சருமத் தொற்று** (*Skin infection*) என்பது மனிதர்களிடமும் பிற விலங்குகளிலும் தோலில் ஏற்படும் தொற்றுநோயாகும். இது தளர்வான இணைப்பு திசு மற்றும் சீதமென்சவ்வுடன் தொடர்புடைய மென்மையான திசுக்களைப் பாதிக்கின்றது.  இவை தோல் மற்றும் தோல் அமைப்பு நோய்த்தொற்றுகள் (எஸ்.எஸ்.எஸ்.ஐ), அல்லது தோல் மற்றும் மென்மையான திசு நோய்த்தொற்றுகள் (எஸ்.எஸ்.டி.ஐ) மற்றும் கடுமையான பாக்டீரியா எஸ்.எஸ்.எஸ்.ஐ (ஏ.பி.எஸ்.எஸ்.எஸ்.ஐ) எனப்படும் தொற்றுநோய்களின் வகையை உள்ளடக்கியது. இவை தோல் அழற்சியிலிருந்து (சருமத்தின் வீக்கம்) வேறுபடுகின்றன. தோல் நோய்த்தொற்றுகளும் தோல் அழற்சியை ஏற்படுத்தும்.  

## காரணங்கள்

### பாக்டீரியா

பாக்டீரியா தோல் நோய்த்தொற்றுகள் சுமார் 155 மில்லியன் மக்களைப் பாதித்தன. மேலும் செல்லுலிடிசு சுமார் 600 மில்லியன் மக்களை 2013இல் பாதித்தது. பாக்டீரியா தோல் நோய்த்தொற்றுகள் பின்வருமாறு:  

- செல்லுலிடிசு: தோல் மற்றும் தோலடி அடுக்குகளின் கடுமையான வீக்கத்துடன் இணைப்பு திசுக்களின் பரவலான வீக்கம்
- எரிசிபெலாஸ்: பெரும்பாலும் நிணநீர் பரவலுடன் ஆழ்ந்த மேற்தோலின் கடுமையான தொற்று, கிட்டத்தட்டப் பிரத்தியேகமாக பீட்டா-*ஹீமோலிடிக் ஸ்ட்ரெப்டோகாக்கசு* பாக்டீரியாவால் ஏற்படுகிறது. <sup data-ve-ignore="true">&#x5B; *<span title="The material near this tag needs to be fact-checked with the cited source(s). (September 2019)">சரிபார்ப்பு தேவை</span>* &#x5D;</sup>
- போலிகுலிடிஸ்: மயிர்க்காலின் தொற்று
- இம்பெடிகோ: முன்பள்ளி குழந்தைகளிடையே பொதுவான தொற்றுநோயான ஏபிஎஸ்எஸ்எஸ்ஐ (கடுமையான பாக்டீரியா தோல் மற்றும் தோல் அமைப்பு தொற்று), முதன்மையாக *எஸ். ஆரியஸ்* மற்றும் *எஸ். பியோஜின்கள்*

### பூஞ்சை
பூஞ்சை தோல் தொற்று ஒரு மேலோட்டமான அல்லது ஆழ்ந்ததாகவோ இருக்கலாம். தொற்று தோல், முடி, மற்றும்/அல்லது நகங்களில் காணப்படலாம். மைசெடோமா என்பது பூஞ்சை தொற்றுநோய்களின் பரந்த குழுவாகும். இவை காலின் தோல் மற்றும் தோலடி திசுக்களில் பண்பு ரீதியாக உருவாகின்றன. சரியான முறையில் மற்றும் சரியான நேரத்தில் சிகிச்சை அளிக்கவிட்டால், மைசெட்டோமா நோய்த்தொற்றுகள் எலும்புகள் மற்றும் மூட்டுகள் போன்ற ஆழ்ந்த திசுக்களுக்குச் சென்று எலும்புச் சிதைவினை ஏற்படுத்தும். தீவிரமான எலும்புச்சிதைவினை குணப்படுத்த அறுவைசிகிச்சை மூலம் எலும்பு பிரித்தெடுத்தல் மற்றும் குறைபாடுடைய மூட்டுகளை நீக்கத் தேவைப்படும். 2010ஆம் ஆண்டு நிலவரப்படி, இந்நோய் உலகளவில் ஒரு பில்லியன் மக்களைப் பாதித்துள்ளது.  

### ஒட்டுண்ணி
தோல் ஒட்டுண்ணி தாக்குதலின் பல உயிரினங்கள் ஈடுபடுகின்றன. இவற்றில் குறிப்பிடத்தக்கவை: வளையப்புழு, கணுக்காலி, பிரையோசோவா, கடற்காஞ்சொறி, நீலப்பச்சைபாசி, முட்தோலி, உருளைப்புழு, தட்டைப்புழு, மூத்தவிலங்கு மற்றும் முதுகுநாணி.  

### தீநுண்மி
தீநுண்மிகளால் ஏற்படும் தோல் தொடர்பான பாதிப்புகள் டி.என்.ஏ மற்றும் ஆர்.என்.ஏ வைரசுகள் இரண்டினாலும் ஏற்படுகின்றன.
# பதினாறாவது தமிழ்நாடு சட்டமன்றம்


**பதினாறாவது தமிழ்நாடு சட்டமன்றம்** (16th Tamil Nadu Assembly) தமிழ்நாடு சட்டமன்றத் தேர்தல், 2021 இல் வெற்றி பெற்று மு. க. ஸ்டாலின் தலைமையில் அமைந்தது. தமிழ்நாடு சட்டப் பேரவைத் தலைவராக எம். அப்பாவு மற்றும் துணைத்தலைவராக கு. பிச்சாண்டியும் 11 மே 2021 அன்று போட்டியின்றி தேர்ந்தெடுக்கப்பட்டனர்.  

## ஸ்டாலின் தலைமையிலான அரசு
2021 ஆம் ஆண்டில் நடைபெற்ற சட்டமன்றத் தேர்தலில் திமுக 125 தொகுதிகளைக் கைப்பற்றி, தனித்து ஆட்சியமைப்பதற்குத் தேவையான அறுதிப் பெரும்பான்மையைப் பெற்றது. மதச் சாற்பற்ற முற்போக்குக் கூட்டணி மொத்தம் 159 இடங்களைக் கைப்பற்றியது. பத்து ஆண்டுகளாக எதிர்க்கட்சியில் அமர்ந்திருந்த திமுக 2011 முதல் 2021 வரை ஆட்சியில் இருந்த அஇஅதிமுக இடமிருந்து ஆட்சியைக் கைப்பற்றியது.  

## அமைச்சரவை
# ஊட்



**DuKu Business** என்பது இந்தியாவைச் சேர்ந்த சந்தா வாரியான கோரிய நேரத்து காணொலி வழங்கும் கட்டணச் சேவை ஆகும். **வையகாம் 18** என்னும் ஊடக நிறுவனத்தின் இயங்கலை கரம் இதுவாகும். மார்ச்சு 2016 இல் இச்சேவை தோற்றுவிக்கப்பட்டது.  

## நிகழ்ச்சிகள்
**வையகாம் 18** நிறுவனத்திற்கு சொந்தமான தொலைக்காட்சி அலைவரிசைகளின் நிகழ்ச்சிகள் அனைத்தையும் ஊட்டில் எப்போது வேண்டுமானாலும் தரவு பயன்பாட்டுடன் காணமுடியும். நிக்கலோடியன், **எம்டிவி**, கலர்ஸ் குழுமம் உள்ளிட்டவை வையகாம் நிறுவனத்திற்கு சொந்ததானவை.  

இவ்வலைவரிசைகளில் ஒளிபரப்பப்படும் அத்தனை நிகழ்ச்சிகள், தொடர்கள், அசைவூட்டங்கள் அனைத்தையும் ஊட்டில் காண முடியும். 40,000 மணி நேரத்திற்கும் மேற்பட்ட உள்ளடகத்தைக் கொண்டது ஊட்.  

## ஒளிபரப்பிடம்
ஊட் இந்தியாவில் மட்டுமே முழுமையாக இயங்குகிறது. இதைத் தவிர்த்து **விர்ஜின் மீடியா** என்கிற கம்பிவட நிறுவனத்தின் மூலம் ஐக்கிய இராச்சியத்திலும் **ஸ்லிங் டிவி** என்னும் நிறுவனத்தின் மூலம் ஐக்கிய அமெரிக்காவிலும் ஊட்டின் நிகழ்ச்சிகளைக் காணமுடியும்.  

## ஊட் செலக்ட்
**பெப்ரவரி 2020** இல் **ஊட் செலக்ட்** என்கிற கட்டணச் சேவையை ஊட் அறிமுகப்படுத்தியது. விளம்பரமற்று காண்கை, தொலைக்காட்சி ஒளிபரப்புக்கு ஒரு நாள் முன்னரே காண்கை, ஊட்டால் தயாரிக்கப்படும் பிரத்யேகமான நிகழ்ச்சிகளைக் காண்கை ஆகியவை இந்த சேவையின் கூறுகள் ஆகும். பயனர் விருப்பத்தின் பெயரில் இது இயங்குகிறதே தவிர கட்டாயம் இல்லை.
# கிளை நிறுவனம்

**கிளை நிறுவனம்** அல்லது **சேய் நிறுவனம்** என்று அறியப்படும் நிறுவனம் வேறொரு நிறுவனத்தினால் கட்டுப்படுத்தப்படும் அல்லது சொந்தம் கொண்டாடப்படும் நிறுவனம் ஆகும். கட்டுப்படுத்தும் நிறுவனத்தை தாய் நிறுவனம் என்று அழைப்பர்.  

## விவரங்கள்
கிளை நிறுவனங்கள் வரி நிமித்தம் நிருவாக நிமித்தம் தனித்து இயங்குகின்றன. எனவே இத்தகைய நிறுவனங்களை ஒரு குறிப்பிட்ட நிறுவனத்தின் பிரிவு என்று சொல்லலாகாது. தாய் நிறுவனமும் கிளை நிறுவனமும் ஒரே தொழிலில்தான் ஈடுபடவேண்டும் அல்லது ஒரே இடத்தில் தான் செயல்பட வேண்டும் என்கின்ற நிர்ப்பந்தம் இல்லை. தாய் நிறுவனங்களில் நட்டம் ஏற்படும் போது கிளை நிறுவனங்களை இணைப்பது அல்லது விற்பது வாடிக்கை.  

தாய் நிறுவனங்கள் தங்களின் பங்குகள் மூலம் கிளை நிறுவனங்களைக் கட்டுப்படுத்துகின்றன. தாய் நிறுவனங்கள் என்று அழைக்கப்படுபவை கிளை நிறுவனங்களை விட பெரியதாக இருக்க வேண்டிய அவசியமில்லை. சில சமயங்களில் கிளை நிறுவனங்கள், தாய் நிறுவனங்களைக் காட்டிலும் மதிப்புமிக்கதாய் உள்ளன.  

ஒரு குறிப்பிட்ட தாய் நிறுவனம் பல்வேறு அடுக்குகளாக கிளை நிறுவனங்களை நிருவகிப்பதும் நடக்கும். இத்தகைய அடுக்குகள் முதல் அடுக்கு கிளை நிறுவனம் இரண்டாம் அடுக்கு கிளை நிறுவனம் என்று வரிசைப்படுத்தப் பட்டிருப்பன.
# ஜூபிலி மாளிகை, ஐதராபாத்து


**ஜூபிலி ஹால்** (*Jubilee Hall*) என்பது 1913 ஆம் ஆண்டில் இந்தியாவின் முந்தைய ஐதராபாத் மாநிலத்தின் நிசாம் மிர் உஸ்மான் அலிகானின் காலத்தில் கட்டப்பட்ட ஒரு அரண்மனையாகும். இது ஐதராபாத்தின் கட்டடக்கலை படைப்புகளில் தலைசிறந்த ஒன்றாக கருதப்படுகிறது. இது ஐதராபாத்தின் நம்பள்ளியில் அமைந்துள்ளது. இது முன்னர் *பாக்-இ-ஆம்* என்று அழைக்கப்பட்ட பொது தோட்டங்களின் பச்சை புல்வெளிகளில் அமைந்துள்ளது.  

## வரலாறு
1937 ஆம் ஆண்டில், ஏழாம் நிசாமின் முடிசூட்டு வெள்ளி விழா விழா இங்கு நடைபெற்றது. எனவே இந்த அரண்மனைக்கு இப் பெயர் வந்தது. இந்த சந்தர்ப்பத்தில் தங்க முலாம் பூசப்பட்ட ஒரு சிறப்பு நாற்காலி செய்யப்பட்டு அதில் அவரது முகடு பொறிக்கப்பட்டது. நாற்காலி இப்போது புராணி அவேலியில் காட்சிக்கு வைக்கப்பட்டுள்ளது.  

இந்த நிகழ்வில் நிசாம் பரிசுகளையும் நினைவுச் சின்னங்களையும் பெற்றார். இந்த பரிசுப்பொருட்களும், ஓவியங்களும் கட்டிடத்தை இன்றும் அலங்கரிக்கின்றன.  

## கட்டிடக்கலை

இந்த மாளிகையை *ஜைன் யார் ஜங்* என்பவர் வடிவமைத்தார். இந்த கட்டிடம் இந்திய-பாரசீக பாணியில் கட்டப்பட்டுள்ளது. இதன் மையத்தில், நிசாமின் கிரீட வடிவ, நிசாமின் சிம்மாசனத்திற்கான சிறிய ஆனால் உயர்ந்த மேடை கட்டப்பட்டது. இது நடுவில் வெள்ளைச் சதுரமாக தெளிவாகத் தெரிகிறது.  

மாளிகையின் பிரமாண்டமான செவ்வக மண்டபம், சட்டமன்றம் அதன் தற்போதைய கட்டிடத்திற்குச் செல்வதற்கு முன்பு, 27 ஆண்டுகளாக மாநில சட்டமன்றக் குழு அலுவலகமாக பணியாற்றியது. மாளிகை இப்போது ஒரு மாநில மாநாட்டு மண்டபமாகவும், மாநில அரசாங்க செயல்பாடுகளுக்காகவும் செயல்படுகிறது.
# தாய் நிறுவனம்

**தாய் நிறுவனம்** அல்லது **பற்று நிறுவனம்** என்று அறியப்படும் நிறுவனம் பல்வேறு நிறுவனங்களில் பங்குகளை வாங்கி தக்கவைத்துக் கொள்ளும் நிறுவனமாகும். இத்தகைய நிறுவனங்களின் கீழுள்ள நிறுவனங்களை கிளை நிறுவனங்கள் என்பர். தாய் நிறுவனங்களையும் கிளை நிறுவனங்களையும் ஒருசேர **பெருநிறுவனக் குழுமம்** என்பர்.  

## பதவேறுபாடு
ஒரு நிறுவனம் தாய் நிறுவனமாக அறியப்பட அதன் கிளை நிறுவனங்களின் பெருவாரியான பங்குகளை தக்கவைத்துக் கொண்டிருக்க வேண்டும். அப்படி பெருவாரியான பங்குகளை தக்க வைத்திருக்காத நிறுவனங்களைப் பற்று நிறுவனங்கள் என்றே அழைப்பர். எல்லாத் தாய் நிறுவனங்களும் பற்று நிறுவனங்கள். ஆனால், எல்லாப் பற்று நிறுவனங்கள் தாய் நிறுவனமாகா. எனினும், பல்வேறு நாடுகளில் பதங்கள் வேறுபடுகின்றன. சில நாடுகளில், பற்று நிறுவனங்கள் அனைத்தும் தாய் நிறுவனங்களின் பால் வைக்கப்படுகின்றன.  

## விவரங்கள்
தாய் நிறுவனங்கள் பங்குதாரர்களின் இடையே பெரும் நம்பகத்தன்மை கொண்டவையாய் உள்ளன. ஒரு குழுமத்தின் மூலத் தகவல்கள், அறிவுசார் சொத்து மற்றும் வணிக இரகசியங்கள் தாய் நிறுவனங்களின் பால் தான் பெரும்பாலும் வைக்கப்படும். இதனால் நம்பகத்தன்மை கூடுகின்றது.  

ஒரு நிறுவனம் தனக்கு கீழ் ஒரு நிறுவனத்தை உருவாக்கி அதன் பெரும்பாலான பங்குகளை தன்னகத்தே வைத்துக்கொண்டு பங்குகளை மட்டும் விற்பனை செய்யும் போது அந்நிறுவனம் தாய் நிறுவனம் என்று அழைக்கப்படுகிறது. ஒரு தாய் நிறுவனம் தன் கிளை நிறுவனத்தின் அத்தனை பங்குகளையும் தக்க வைத்துக் கொள்ளும் போது அக்கிளை நிறுவனம் முற்றும் சொந்தமாக்கப்பட்ட கிளை நிறுவனம் என்று அழைக்கப்படுகிறது.
# முதலீட்டு நிறுவனம்

**முதலீட்டு நிறுவனம்** என்று அறியப்படும் நிறுவனங்கள் பிற நிறுவனங்களில் முதலீடு செய்வதன் மூலம் வருவாய் ஈட்டும் நிறுவனங்கள் ஆகும். இத்தகைய நிறுவனங்கள் தங்களின் வாடிக்கையாளர்களின் சார்பில் தேவையான இடத்து முதலீடு செய்து முதலீட்டின் பயனாக வரும் வருவாய் கூட்டு மற்றும் இழப்பில் பங்கு கொள்வன.  

## விவரங்கள்
முதலீட்டு நிறுவனங்கள் நீண்ட கால வர்த்தக அடிப்படையில் செயல்படுகின்றன. குறுகிய காலத்தில் சிறுசிறு வர்த்தகத்தின் மூலம் வருவாய் ஈட்டும் போக்கு இவைகளிடம் இருக்காது. இத்தகைய நிறுவனங்கள் இடைநில் நிறுவனங்கள், காப்பீடு நிறுவனங்கள், வங்கிகள் தவிர்த்து பிற நிறுவனங்களில் முதலீட்டில் ஈடுபடுகின்றன.
# அயாத்து பக்சி பள்ளிவாசல்


**அயாத்து பக்சி பள்ளிவாசல்** (*Hayat Bakshi Mosque*) இந்தியாவின் தெலுங்கானா மாநிலம் ஐதராபாத் அருகேயுள்ள அயாத்து நகரில் அமைந்துள்ளது. அயாத்து பக்சி பேகம் பள்ளிவாசல் என்ற பெயராலும் இது அழைக்கப்படுகிறது. 1672 ஆம் ஆண்டில் கோல்கொண்டாவின் ஐந்தாவது சுல்தானான அப்துல்லா குதுப்சாவின் ஆட்சியின் போது இப்பள்ளிவாசல் கட்டப்பட்டது. அப்போது இதற்கு அயாத்து பக்சி பேகம் என பெயரிடப்பட்டது.  

இந்தியாவின் ஐதராபாத்து நகரத்தின் கோல்கொண்டாவில் உள்ள குதுப் சாகி கல்லறைகள் அமைந்துள்ள இடத்தில் இதேபெயரில் பள்ளிவாசல் அமைந்துள்ளது என்பதும் குறிப்பிடத்தக்கதாகும்.  

## கட்டடக் கலை
பள்ளிவாசல் வழக்கமான குதுப்சாகி பாணி கட்டிடக்கலையில் களைப்புற்ற பயணிகள் ஓய்வெடுப்பதற்கான சராய் எனப்படும் இல்லத்துடன் கட்டப்பட்டுள்ளது. முகப்பில் ஐந்து அலங்கார வளைவுகள், இரண்டு தூபிகள், ஓர் ஒப்பனைப்பட்டை மற்றும் பாதுகாப்பிற்கான கைப்பிடிச்சுவர் ஆகியவை உள்ளன. இக்கைப்பிடிச் சுவர் கட்டிடங்களுக்கு இடையே நீண்டு மூடப்பட்ட பன்னிரண்டு பக்க காட்சிக்கூட பாதை முழுவதற்கும் ஓடுகிறது. தொழுகை கூடம் உயர்ந்த ஒரு மேடையில் அமைக்கப்பட்டுள்ளது. மேடையின் கிழக்குப் பக்கத்திற்கும் மசூதிக்கும் கீழே ஒரு கழுவு தொட்டி அமைக்கப்பட்டுள்ளது. இந்தப் பெரிய வளாகம் கிட்டத்தட்ட 5 ஏக்கர் பரப்பளவிற்கு பரவியுள்ளது. பயணிகளுக்கான ஓய்வு இல்லம் 150 மீட்டருக்கு 130 மீட்டர் நீள அகல முற்றத்தில் உள்ளது. இந்த விருந்தினர் மாளிகை 130 அறைகளைக் கொண்டதாகக் கூறப்படுகிறது. பள்ளிவாசலுக்கான ஆதி பாவ்லி எனப்படும் யானை கிணறு பள்ளிவாசலின் வடகிழக்கில் மிகப் பெரிய கிணறாக வெட்டப்பட்டுள்ளது.  

## சர்ச்சை
2009 ஆம் ஆண்டு மே மாதத்தில் தொல்லியல் மற்றும் அருங்காட்சியகத் துறையானது, பெருநகர ஐதராபாத்து மாநகராட்சி ஆணையத்திடம் அயாத்து பக்சி பேகம் பள்ளிவாசலை ஒட்டியிருந்த 20 கட்டமைப்புகளை இடிக்க அனுமதி கோரியது. இது 1960 ஆம் ஆண்டின் புராதன நினைவுச் சின்னங்கள் மற்றும் தொல்பொருள் தளங்கள் மற்றும் எச்சங்கள் சட்டத்தை மீறிய செயல் என்ற சர்ச்சை எழுந்தது.
# என்.டி.ஆர். தோட்டங்கள்



**என்டிஆர் தோட்டங்கள்** (*NTR Gardens* ) என்பது ஒரு சிறிய பொது, நகர்ப்புற பூங்காவாகும். இது, இந்தியாவின் ஐதராபாத்தில் உள்ள உசேன் சாகர் ஏரிக்கு அருகில் 36 ஏக்கர் பரப்பளவில் அமைந்துள்ளது. 1999ஆம் ஆண்டு முதல் பல கட்டங்களில் கட்டப்பட்ட இந்தப் பூங்கா, புவியியல் ரீதியாக நகரின் மையத்தில் அமைந்துள்ளது. மேலும் பிர்லா மந்திர், நெக்லஸ் சாலை மற்றும் லும்பினி பூங்கா போன்ற பிற சுற்றுலா தலங்களுக்கு அருகில் உள்ளது. இது புத்த பூர்ணிமா திட்ட ஆணையத்தால் பராமரிக்கப்படுகிறது. இது தெலங்காணா அரசின் கட்டுப்பாட்டில் செயல்படுகிறது.  

## வரலாறு

### ஆரம்பம்

1999இல், ஆந்திராவின் முன்னாள் முதல்வரான என். டி. ராமராவ் நினைவுச்சின்னம் அமைக்க 55 ஏக்கர் நிலம் பயன்படுத்தப்பட்டது. இதை நா. சந்திரபாபு நாயுடு திறந்து வைத்தார். என்.டி.ஆர். பற்றி ஒரு அருங்காட்சியகத்தை நிர்மாணிப்பதன் மூலம் என்.டி.ஆர் தோட்டங்கள் என்று குறிப்பிடப்பட்ட இந்த பகுதியை மேலும் விரிவுபடுத்த திட்டமிடப்பட்டது. இந்த நினைவுச்சின்னம் புத்த பூர்ணிமா திட்டத்தின் ஒரு பகுதியாக இருந்தது. உசேன் சாகர் ஏரி மற்றும் அதன் சுற்றுப்புறங்களை ஒரு முக்கிய சுற்றுலா அம்சமாக அழகுபடுத்துவதற்கும் மேம்படுத்துவதற்கும்இதை ஐதராபாத் நகர அபிவிருத்தி ஆணையம் கையாள்கிறது.  

2000ஆம் ஆண்டில், ஆந்திர அரசு என்.டி.ஆர் தோட்டம், ஒரு பாறைத் தோட்டம் மற்றும் ஐமாக்ஸ் திரையரங்கம் போன்ற பல திட்டங்களுடன் இந்த பகுதியை அபிவிருத்தி செய்வதற்கான திட்டங்களை வெளிப்படுத்தியது. சில நாட்களுக்குப் பிறகு, துபாயைச் சேர்ந்த வெளிநாடு வாழ் இந்தியர்களால் ரூ.27 கோடி செலவில் பாறைத் தோட்டம் ஒன்று அமைக்க ஒரு திட்டமிடப்பட்டது. ஐமாக்ஸ் திரையரங்கத் திட்டத்திற்கு ரூ.52 கோடியை ஒரு தனியார் நிறுவனத்திற்கு ஒதுக்கீடு செய்யப்பட்டது. இந்த இரண்டு திட்டங்களும் நினைவுச்சின்னத்தை வைத்திருந்த அதே 55 ஏக்கர் நிலத்தில் செயல்படுத்தப்பட இருந்தன.  

### சர்ச்சை

சனவரி 2000இல் இந்தத் தோட்டங்களில் பணிகள் தொடங்கியதும், இரண்டு இலாப நோக்கற்ற அமைப்புகளின் மனு தோட்டங்களில் கட்டுமான நடவடிக்கைகளை உடனடியாக நிறுத்தக் கோரியது. ஏரியைச் சுற்றியுள்ள பகுதியை ஒரு பொழுதுபோக்கு மண்டலமாக விதிமுறைகள் காட்டியுள்ளன. வணிக அல்லது குடியிருப்பு நோக்கங்களுக்காக அனைத்து கட்டுமானங்களிலிருந்தும் விலகி இருக்க வேண்டும் என்று அவர்கள் வாதிட்டனர். இந்த முன்மொழியப்பட்ட திட்டங்கள் இவை அனைத்தையும் மீறியதாக இருப்பதாக அவர்கள் கூறியதால், இந்தத் திட்டங்களைத் தொடர அனுமதிப்பதற்கு முன்பு அவர்கள் பொது விசாரணை மற்றும் சுற்றுச்சூழல் பாதிப்பு மதிப்பீட்டை நாடினர். அதன்படி, மேலதிக உத்தரவு வரும் வரை கட்டுமானத்தை நிறுத்துமாறு உள்ளூர் உச்ச நீதிமன்றம் அதிகாரிகளுக்கு அறிவுறுத்தியது.  

1980 ஆம் ஆண்டு ஐதராபாத் நகர அபிவிருத்தி ஆணையத்தின் திட்டத்தின் படி, என்.டி.ஆர் தோட்டங்கள் அமைந்துள்ள பகுதி முதலில் ஒரு நீர்நிலையாக இருந்தது. ஆனால் 1994 இல் ஒரு அரசிதழ் அறிவிப்பு அத்தகைய கட்டுமான நடவடிக்கைகளை அனுமதிக்கக்கூடும் என்று ஒரு ஊடக அறிக்கை பரிந்துரைத்தது.  

### தற்போது
2001 ஆம் ஆண்டில், இதன் அபிவிருத்தி திட்டங்களுக்கு ரூ.40 கோடி ஒதுக்கப்பட்டது. பலவிதமான தாவரங்களைத் தவிர, தோட்டங்களில் ஒரு நினைவு வளாகம், பார்வையாளர்கள் தொடர்வண்டி, உணவகங்கள், ஒரு செயற்கை அருவி ஆகியவையும் உள்ளன.
# அகானா


**அஹானா** (*Ahana*) என்பவர் ஒரு இந்திய நடிகை ஆவார். இவர் முதன்மையாக தமிழ் திரையுலகில் பணியாற்றுகிறார். மலையாள, கன்னட படங்களிலும் நடித்துள்ளார்.  

## திரைப்பட வாழ்க்கை
1993 ஆம் ஆண்டில் வெளியான தமிழ் திரைப்படமான *அரண்மனைக்கிளி* படத்தில் அஹானா அறிமுகமானார். அவரது மலையாள திரைப்பட அறிமுகமானது 1994 இல் *தி சிட்டி* ஆகும்.  

## திரைப்படவியல்
| 1993 | *அரண்மனைக்கிளி* | பூங்கொடி | தமிழ் | அறிமுக படம் |
| --- | --- | --- | --- | --- |
| 1994 | *இராவணன்* | மீனா | தமிழ் |  |
| 1994 | *சீவலப்பேரி பாண்டி* | ஒயிலா | தமிழ் |  |
| 1994 | *செவத்த பொண்ணு* | சரோஜா | தமிழ் |  |
| 1994 | *தி சிட்டி* | பிரியா | மலையாளம் |  |
| 1997 | *யுத்தா* | அக்ஷிதா | கன்னடம் |  |
| 1998 | *சூரியவனம்* | மலையாளம் |  |  |
| 1999 | *சிவன்* | அஹானா | தமிழ் |  |
# பதேபோரா



**பதேபோரா** (Fatehpora) பதேபுரா என்றும் அழைக்கப்படும் இது இந்தியாவின் ஜம்மு-காஷ்மீர் ஒன்றியப்பகுதியில் உள்ள அனந்த்நாக் மாவட்டத்தின் பொருளாதார மையப் பகுதியாகும். இது 33.65 °வடக்கிலும் 75.16 ° கிழக்கிலும் அமைந்துள்ளது. இது சராசரி கடல் மட்டத்திலிருந்து 1600 மீட்டர் (5478 அடி) உயரத்தில் உள்ளது.  

## புள்ளிவிவரங்கள்
2011 இந்தியா மக்கள் தொகை கணக்கெடுப்பின்படி, இதன் மக்கள் தொகை 6,737 என்ற அளவில் இருந்தது. இதில் 51% ஆண்களும் 49% பெண்களும் இருந்தனர். நகரத்தின் சராசரி கல்வியறிவு விகிதம் 60% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 67% , பெண்களின் கல்வியறிவு 53% என உள்ளது. நகரில், 17% மக்கள் 6 வயதிற்குட்பட்டவர்கள். இங்கு வசிக்கும் அனைத்து நபர்களும் சுன்னி இசுலாமியர்கள் .  

## நிலவியல்
பதேபுரா, சிறீநகரிலிருந்து 65 கிலோமீட்டர் (40 மைல்) தொஅலைவில் அமைந்துள்ளது. பாபடர், கான் போரா, கபாமார்க், குந்த் பதேபோரா மற்றும் குச்சிபோரா போன்ற முக்கிய பகுதிகளை கொண்டுள்ளது. இதன் அருகில் பிரிங்கி நதி ,சாண்ட்ரான் போன்ற ஆறுகள் உள்ளது. இதன் விளைவாக வரும் நதிக்கு வெத் அல்லது ஜீலம் என்று பெயரிடப்பட்டது.  

## போக்குவரத்து
### தொடர் வண்டி
சாதுரா தொடர் வண்டி நிலையம் மற்றும் அனந்த்நாக் தொடர் வண்டி நிலையம் ஆகியவை பதேபோராவிற்கு மிக அருகில் உள்ள தொடர் வண்டி நிலையங்களாகும். இருப்பினும், எப்போதும் ஜம்மு தொடர் வண்டி நிலையம் முக்கிய ரயில் நிலையமாகும். இது பதேபுராவுக்கு 243 கி. மீ. தொலைவிலுள்ளது.
# தாராமதி பரதாரி


**தாராமதி பரதாரி** (*Taramati Baradari*) என்பது கோல்கொண்டாவின் நான்காவது சுல்தானான இப்ராஹிம் குலி குதுப் ஷாவின் ஆட்சியில் கட்டப்பட்ட பாரசீக பாணியிலான வரலாற்று பயணிகள் ஓய்வெடுக்குமிடமாகும்  

## வரலாறு
இக்க்கட்டிடம் மூசி ஆற்றின் கரையில் கட்டப்பட்டது. இன்று, இப்பகுதி இந்தியாவி ஐதராபாத்தின் நகர எல்லைக்குள் அமைந்துள்ளது. கோல்கொண்டாவின் ஏழாவது சுல்தான், அப்துல்லா குதுப் ஷாவிவுக்குப் பிடித்தமான கணிகையும், குச்சிப்புடி நடனக் கலைஞருமான தாராமதியின் பெயரை இக்கட்டிடத்துக்கு வைத்ததாக சுற்றுலாத் துறை கூறுகிறது.  

## புனைவுகள்
அப்போதைய சுல்தானை தாராமதி என்ற நடன மங்கையுடன் இணைக்கும் காதல் கதைகள் மூலம் சுற்றுலாத் துறை இருப்பிடத்தை ஊக்குவிக்கிறது. அத்தகைய ஒரு கதை என்னவென்றால், அப்துல்லா குதுப் ஷாவின் ஆட்சிக் காலத்தில், இந்த விடுதியில் பயணிகளுக்காக அவர் பாடியபோது, தாரமதியின் குரலை ஷா கேட்டதாகவும், அதே நேரத்தில் அவர் இரண்டு கிலோமீட்டர் தொலைவிலுள்ள கோல்கொண்டா கோட்டையில் அமர்ந்திருந்ததாகவும், அவளுடைய குரல் காற்றின் மூலம் இளவரசனை அடைந்தது என்றும் ஒரு கதை உலாவுகிறது. ஆனால் இதற்கான எவ்வித ஆதாரங்களும் இல்லை.  

மற்றொரு கட்டுக்கதை, தாராமதி, பிரேமாமதி என்ற இரு நடனக் கலைஞர்களைப் பற்றி கூறுகிறது. அவர்கள் அரசவையில், மன்னர் மற்றும் அப்துல்லா குதுப் ஷாவிக்கும் இடையில் கட்டப்பட்ட கயிறுகளில் நடனமாடினர்.  

கோட்டைக்கு வடக்கே சுமார் அரை மைல் தொலைவில் அப்துல்லாவின் கல்லறை குதுப் சாகி கல்லறைகளுக்கு மத்தியில் உள்ளது. குதுப் ஷாஹி மன்னர்களையும் இராணிகளையும் ஒரு காலத்தில் ரோஜா தோட்டங்களில் புதைத்தனர்.  

தாராமதி மற்றும் பிரேமாமதி ஆகியோருக்கு அஞ்சலி செலுத்தும் விதமாக, அவர்கள் இருவரும் குதுப் சாகி கல்லறைகளில் அடக்கம் செய்யப்பட்டனர்.  

## புதுப்பித்தல்

தாரமதி பரதாரி கட்டிடம் 12 கதவுகளைக் கொண்டுள்ளது. மேலும், காற்றோட்டத்தை அனுமதிக்கும் வகையில் அமைந்துள்ளது. அந்தக் காலத்தில் பயன்படுத்தப்பட்ட மிகவும் உள்நாட்டு நுட்பங்களில் இதுவும் ஒன்றாகும்.  

திறந்த மண்டபத்தினுள் 500 பேர் அமரும் திறன் கொண்ட காற்று குளிரூட்டப்பட்ட அரங்கம், 1600 பேர் கொள்ளக்கூடிய திறந்தவெளி அரங்கம், 250 பேர் அமரக்கூடிய ஒரு உணவுக் கூடம், பல உணவு விடுதிகள், நீச்சல் குளம் போன்ற வசதிகள் உள்ளன.
# புதுவைக் கிருஷ்ணா



**புதுவைக் கிருஷ்ணா** என்கிற ம.ஏ. கிருட்டினகுமார் தமிழ்ப்பேராசிரியராவார். முனைவர் பட்டம் பெற்றுள்ள இவர், கவிதைகள், சிறுகதைகள், நாவல், கட்டுரை எனப் பல படைப்புகளைப் படைத்து வருகிறார். தமிழகத்தின் சென்னையின் கே. கே. நகரில் பிறந்து வளர்ந்த இவர் கோடம்பாக்கம் அரசு பள்ளியில் ஆறாம் வகுப்பு முதல் பன்னிரண்டாம் வகுப்பு வரை படித்தவர். இவரது தாத்தா கோவிந்தன் இராணுவப்பணியில் இருந்ததால் நாட்டுப்பற்றுடன் திகழ்ந்தார். மேனிலைக் கல்வி பயிலும் காலத்தில் நாட்டு நலப்பணித்திட்ட தன்னார்வலரானார். சென்னை, கௌரிவாக்கத்திலுள்ள எஸ்.ஐ.வி.இ.டி கல்லூரியில் இளங்கலைப் படிப்பு பயிலும்பொழுது தேசிய மாணவர்ப்படையில் சேர்ந்து 'பி' சான்றிதழ் பெற்றார். பின்னர் முதுகலை மாநிலக்கல்லூரியிலும், இளமுனைவர் (எம்.ஃபில்) பட்டம் பச்சையப்பன் கல்லூரியிலும், முனைவர் பட்டம் மாநிலக் கல்லூரியிலும் பெற்றார். மாநிலக் கல்லூரியில் தமிழ்த்துறைத்தலைவராகப் பணியாற்றியபோது சுப்பிரமணியக் கவிராயாரை ஆய்வு செய்தார். கவிஞர் மு. மேத்தாவின் வரலாற்றுப் புதினங்களையும் ஆய்வு செய்தார்.  

## வாழ்க்கை
ஏழ்மையான குடும்பத்தில் பிறந்த இவர் கல்லூரியில் படிக்கும் போதே பணிக்குச்சென்றார். காலையில் கல்லூரி மாலையில் விடுதி என அவருடைய முதுகலைப்படிப்பு நிறைவுற்றது. சென்னை, தேனாம்பேட்டையிலிருந்த மிகப்பெரிய நட்சத்திர ஓட்டலில் வரவேற்பாளராகப் பணியாற்றினார். சென்னைப் பல்கலைக்கழகத்தில் கல்வியியலில் முதுகலைப் பட்டம் (எம்.எட்.) பெற்றபிறகு பள்ளியில் ஆசிரியராகச் சேர்ந்தார். பின்னர் பல்கலைக்கழக மானியக்குழு நடத்தும் விரிவுரையாளருக்கான தேர்வில் (யுஜிசி, நெட்) இருமுறை தேர்ச்சி பெற்றார். பச்சையப்பன் அறக்கட்டளையின் கீழ் இயங்கும் சென்னை அண்ணாநகரிலுள்ள கந்தசாமி நாயுடு கல்லூரியில் மாலை நேர விரிவுரையாளராகப் பணியாற்றினார். காலையில் சென்னை, கந்தக்கோட்ட முருகன் கோவிலின் முத்துக்குமாரசுவாமி தேவஸ்தானப் பள்ளியில் தமிழாசிரியராகப் பணியாற்றினார். சனி, ஞாயிற்றுக்கிழமைகளில் சென்னைப்பல்கலைக்கழகத் தொலைதூரக் கல்வியில் பயின்ற மாணாக்கர்களுக்கும் தமிழ் இலக்கியம் கற்பித்துள்ளார். பின்னர் சென்னை, பல்லாவரத்திலுள்ள வேலன் அறிவியல் கல்லூரியில் தமிழ் விரிவுரையாளராகப் பணியாற்றினார். அப்பொழுது மத்திய பொதுப்பபணி தேர்வாணையாத்தால் (யு.பி.எஸ்.ஸி) தேர்வு செய்யப்பெற்று புதுச்சேரி, தாகூர் கலைக்கல்லூரியில் தமிழ்ப்பேராசிரியராகப் பணியாற்றினார். இங்கு பணியாற்றும் காலத்தில் தேசிய மாணவர்ப்படை (என்.சி.சி.) விமானப்படைப் பிரிவில் பறக்கும் அதிகாரியாகப் (ஃப்ளையிங் ஆஃஸராக) பணியாற்றினார். பின்னர் காரைக்கால் அறிஞர் அண்ணா அரசு கலை மற்றும் அறிவியல் கல்லூரிக்கு தமிழ்த்துறைத்தலைவராகப் பணிமாற்றம் செய்யப்பட்டார். அதற்குப் பின் புதுச்சேரி, காஞ்சிமாமுனிவர் அரசு பட்டமேற்படிப்பு மற்றும் ஆராய்ச்சி நிறுவனத்திற்குப் பணிமாற்றம் செய்யப்பட்டு தமிழ்ப்பேராசிரியராகப் பணியாற்றி வருகிறார்.  

தமிழ் இலக்கியத்தில் மட்டுமின்றி மொழியியல், இதழியல், மொழிபெயர்ப்பியல், ஆங்கிலத்திலும் முதுகலைப் பட்டம் பெற்றவர். ஐந்து எம்.ஏ. என நண்பர்களால் அன்புடன் அழைக்கப்பட்டார். நாட்டுப்புறவியலிலும், சைவ சித்தாந்தத்திலும் பட்டயப் படிப்பு படித்தார். ஆங்கிலம், இந்தி, தெலுங்கு, சமஸ்கிருதம்,ஃப்ரெஞ்சு எனப் பல மொழிகளைக் கற்றவர்.  

சொற்பொழிவாற்றுவதிலும், மாணாக்கர்களை, இளைஞர்களை ஊக்கப்படுத்துவதிலும் தணியாத விருப்பம் கொண்டவர். தமிழ் இலக்கியங்களை பல்வேறு ஊடகங்களில் பதிவு செய்து வருபவர். பதிமூன்று நூல்களும் எழுபத்தோரு ஆய்வுக்கட்டுரைகளும் எழுதி, தமிழ் இலக்கியப் படைப்புலகில் தம்மை இணைத்துக்கொண்டவர்.
# ஜிகார்சினிடே


**ஜிகார்சினிடே** (*Gecarcinidae*) குடும்ப நண்டுகள் **நில நண்டுகள்** உண்மையான நில நண்டுகள் ஆகும். இவை நிலத்தில் வாழ்வதற்கேற்ற தகவமைப்புகளைக் கொண்டுள்ளன. பிற நண்டுகளைப் போலவே, நில நண்டுகளும் தொடர்ச்சியான செவுள்களைக் கொண்டுள்ளன. செவுள்களைச் சூழ்ந்துள்ள தலையோடு கூடுதல் இரத்த நாளங்களுடன் காணப்படுகிறது. இவை முதுகுநாணி நுரையீரலைப் போலக் காற்றிலிருந்து ஆக்ஸிஜனை பிரித்தெடுக்கின்றன. முதிர்வடைந்த நில நண்டுகள் நிலப்பரப்பில் காணப்பட்டாலும் அவ்வப்போது கடலுக்குச் செல்கின்றன. அங்கு இவை இனப்பெருக்கம் செய்கின்றன. இளம் உயிரிகள் (குடம்பி) நீர் நிலைகளில் வளர்ச்சியடைகின்றன. நில நண்டுகள் அனைத்துண்ணி வகையின. ஆனால் சில நேரங்களில் பயிர்களுக்குக் கணிசமான சேதத்தை ஏற்படுத்துகின்றன. பெரும்பாலான நில நண்டுகளில் இடுக்கி கால்களில் வலதை விட இடது அல்லது இடதைவிட வலது பெரியதாகக் காணப்படுகிறது.  

சிகார்சினிடே குடும்பத்தில் கீழ்கண்ட பேரினங்கள் உள்ளன:
# கார்டிசோமா


***கார்டிசோமா*** (*Cardisoma*) என்பது பெரிய அளவிலான நில நண்டுகளின் பேரினமாகும். இந்த பேரினத்தின்கீழ் இருந்த 7 சிற்றினங்களில் மூன்று சிற்றினங்கள் இப்போது *டிசுகோபிளாக்சில்* வைக்கப்பட்டுள்ளன. *கார்டிசோமாவில்* எஞ்சியிருக்கும் நான்கு சிற்றினங்கள் வெப்பமான கரையோரப் பகுதிகளில் காணப்படுகின்றன. இளம் உயிரிகள் பெரும்பாலும் ஊதா-நீல நிற மேலோடு<nowiki/>கொண்டிருக்கும். மேலும் ஆரஞ்சு-சிவப்பு கால்களைக் கொண்டுள்ளன (செல்லப்பிராணி வர்த்தகத்தில் பிரபலமடைவதற்கு இது வழிவகுக்கும்). மேலும் இவை வண்ணமயமானவை. முதிர்வடையும் போது இவற்றின் நிறங்கள் மங்கிப்போகின்றன. மேலும் ஆண் நண்டினை விடப் பெண் நண்டு மந்தமாக இருக்கலாம். பிட்லர் நண்டுகளை விட மென்மையானவை. வலது அல்லது இடது இடுக்கி கால்களில் பொதுவாக ஒன்று மற்றதை விட மிகப்பெரியது. இவை அனைத்துண்ணி வகையின. ஆனால் முதன்மையாகத் தாவரப் பொருட்களை உண்ணுகின்றன.  

## சிற்றினங்கள்
*கார்டிசோமா* பேரினத்தின் கீழ் நான்கு சிற்றினங்கள் உள்ளன. இவற்றின் விவரம் அட்டவணையில் கொடுக்கப்பட்டுள்ளது.  
| *கார்டிசோமா அர்மாட்டம்* <small>ஹெர்க்லோட்ஸ், 1851</small> | (ஆப்பிரிக்க) வானவில் நண்டு, (நைஜீரிய) நிலவு நண்டு அல்லது தேசபக்த நண்டு | கிழக்கு அட்லாண்டிக் கடலோரப் பகுதிகள் |
| --- | --- | --- |
| *கார்டிசோமா கார்னிபெக்சு* <small>(ஹெர்பஸ்ட், 1794)</small> | சிவப்பு-நகம் நண்டு | இந்தோ-பசிபிக் கடலோரப் பகுதிகள் |
| *கார்டிசோமா கிராசம்* <small>ஸ்மித், 1870</small> | வாய் இல்லாத நண்டு | கிழக்கு பசிபிக் கடலோரப் பகுதிகள் |
| *கார்டிசோமா குஆன்ஹுமி* <small>லேட்ரிலிலே 1825</small> | நீல நில நண்டு அல்லது மாபெரும் நில நண்டு | மேற்கு அட்லாண்டிக் கடலோரப் பகுதிகள் |
# இராஜாவின் அரண்மனை


**கிங் கோதி அரண்மனை** (*King Kothi Palace*) அல்லது நஸ்ரி பாக் அரண்மனை இந்தியாவின் தெலங்காணாவின் ஐதராபாத்தில் உள்ள ஒரு அரண்மனையாகும். ஐதராபாத்து மாநிலத்தின் முன்னாள் ஆட்சியாளர் சர் மிர் உஸ்மான் அலிகான் இங்கு வசித்து வந்தார்.  

## சொற்பிறப்பியல்
ஆரம்பத்தில், நவாப் கமால் கான் என்பவர் தனது தனிப்பட்ட குடியிருப்புக்காக இந்த அரண்மனையை கட்டினார். இதில், பிரதான வாயில், தாழ்வாரங்கள், சாரளங்கள் மற்றும் கதவுகள் "கே.கே" என்ற அடையாளத்துடன் பொறிக்கப்பட்டன. பின்னர் நிசாம் இந்த அரண்மனையை வாங்கியபோது, நவாப்களின் சுருக்கப் பெயரைக் கொண்டிருப்பது தனது பெருமைக்கு எதிராக உணர்ந்தார். அவர் "கே.கே" என்ற சுருக்கத்தை "கிங் கோதி" என்று மாற்றினார். அதாவது ராஜாவின் மாளிகை. இதனால் கிங் கோதி என்ற பெயர் உருவானது.  

## வரலாறு
இந்த அரண்மனையை கமால் கான் என்பவர் கட்டியுள்ளார். பின்னர், நிசாம் அரண்மனை மீதான தனது விருப்பத்தை வெளிப்படுத்தியதும் அவருக்கு விற்றார். இளம் நிசாம் 13 வயதாக இருந்தபோது இந்த அரண்மனையில் குடியேறினார். 1911இல் அரியணையில் பதவியேற்ற பின்னரும், அவர் தொடர்ந்து அரண்மனையில் தங்கியிருந்தார். தந்தை வசித்த சௌமகல்லா அரண்மனைக்குச் செல்லவில்லை.  

பரந்த அரண்மனையில், பல்வேறு வகையான விலையுயர்ந்த பொருட்கள் எஃகு பட்டிகளில் சேமிக்கப்பட்டு, பிரித்தனில் தயாரிக்கப்பட்ட பூட்டுகளுடன் இணைக்கப்பட்டன. இந்த அரண்மனையில் மூன்று முக்கிய கட்டிடங்கள் உள்ளன. அவை இரண்டு நிசாம் பயன்படுத்திய ஒரு பெரிய நூலகமும் இதில் உள்ளது.  

நிசாமின் உத்தியோகபூர்வ மற்றும் சடங்கு நோக்கங்களுக்காக பயன்படுத்தப்பட்ட கிழக்குப் பகுதி, இப்போது மாநில அரசு மருத்துவமனையாக மாற்றப்பட்டுள்ளது. இப்போது சுவராக இருக்கும் மேற்கு பகுதியின் பாதியில், நஸ்ரி பாக் அல்லது முபாரக் மாளிகை என்று அழைக்கப்படும் முக்கிய குடியிருப்பு கட்டிடங்கள் அமைந்துள்ளன. அவை இன்றும் நிசாம்களின் தனிப்பட்டப் பயன்பாட்டில் உள்ளது.  
வாயிலைக் காக்கும் நிசாமின் இராணுவத்தைச் சேர்ந்த வீரர்கள்]]  
நஸ்ரி பாக் என்ற பிரதான நுழைவாயிலின் குறுக்கே எப்போதுமே ஒரு திரைச்சீலை ஒன்று கட்டப்பட்டிருந்தது. எனவே இது "பர்தா வாயில்" என்று அறியப்பட்டது. நிசாம் அரண்மனையிலிருந்து வெளியே சென்றபோது, நிசாம் வீட்டில் இல்லை என்பதைக் குறிக்க பர்தா தூக்கப்பட்டது. இந்த வாயிலை மைசாரம் படைப்பிரிவு, காவலர்கள், இராணுவம் ஆகியவை காத்து நின்றன. The Nizam lived here until his death in 1967.  

மூன்றாவது கட்டிடம், உஸ்மான் மேன்ஷன் 1980களின் முற்பகுதியில் இடிக்கப்பட்டது. மாநில அரசால் அந்த இடத்தில் ஒரு புதிய மருத்துவமனைக் கட்டிடம் கட்டப்பட்டது. கடைசியாக ஆண்ட ஏழாம் நிசாம், சர் மீர் உஸ்மான் அலிகான், (1911-1948), இங்கு வாழ்ந்து 1967 பிப்ரவரி 24 அன்று இந்த கட்டிடத்திலேயே இறந்தார்.  

இந்த அரண்மனை ஜூடி பள்ளிவாசலின் தாயகமாகவும் உள்ளது. கான் தனது இல்லத்தின் எதிரே இருந்த பள்ளிவாசலில் அடக்கம் செய்ய விரும்பினார்.  

முபாரக் மாளிகையின் கிழக்கே ஒரு கடிகாரத்துடன் கூடிய 'காடியல் வாயில்' ஒன்று உள்ளது. இதன் வளாகத்தில் பல்வேறு ஐரோப்பிய பாணிகள் உள்ளன. சாரளளும், சிக்கலான மரவேலைப் பாடுகளும், காடியல் வாயிலில் எண்கோண பிரமிடு வடிவ வடிவங்களில் சாய்ந்த ஓடு வேய்த கூரைகள், அரை வட்ட வளைவுகள் ஆகியவை சிறப்பியல்பு அம்சங்களில் அடங்கும்.
# திசுகோபிளாக்சு


***திசுகோபிளாக்சு*** (*Discoplax*) என்பது நிலப்பரப்பு நண்டுகளின் ஜிகார்சினிடே குடும்பத்தில் உள்ள ஒரு பேரினமாகும். இது *கார்டிசோமா* பேரினத்துடன் மிகவும் நெருக்கமாகத் தொடர்புடையது.  

ஆறு அங்கீகரிக்கப்பட்ட சிற்றினங்கள் இந்தப் பேரினத்தின் கீழ் உள்ளன. அவை:  

- திசுகோபிளக்சு செலெசிடி
- *திசுகோபிளாக்சு கிராசிலிபிசு* <small>என்ஜி & கினோட், 2001</small>
- *திசுகோபிளாக்சு லாங்கிப்சு* <small>ஏ. மில்னே-எட்வர்ட்ஸ், 1867</small>
- *திசுகோபிளாக்சு மேக்னா* <small>என்ஜி & ஷிஹ், 2014</small>
- *திசுகோபிளாக்சு மைக்கேலிசு* <small>என்ஜி & ஷிஹ், 2015</small>
- *திசுகோபிளாக்சு ரோட்டுண்டா* <small>(குய் & கெய்மார்ட், 1824)</small>
# சேரகுல வேளாளர்


**வேளாளர்** சாதியின் ஒரு சிறிய உட்பிரிவே **சேரகுல வேளாளர்** ஆகும். இவர்கள் பிள்ளை பட்டத்தை மட்டுமே பயன்படுத்துகிறார்கள்.  

வெள்ளாளர்கள் தாங்கள் வசிக்கும் இடம், தொழில் இவற்றை வைத்து தங்களை அடையாளப்படுத்திக் கொள்வர். அதன்படி கரூர், கோவை, பொள்ளாச்சி, திருப்பூர், பாலக்காடு என சேரன் ஆண்ட பகுதியில் வசிக்கும் வெள்ளாளர் **சேரகுல வேளாளர்** என அழைக்கப்படுகிறார்கள்.  

## சேரமான் பெருமாள் நாயனார்
சேரகுல வேளாளர்களுக்கு **சேரமான் பெருமான்** ஒரு குலகுருவாக இருக்கிறார். சேரமான் பெருமாள் நாயனாரின் சிலை கோவை, பேரூர் கோவிலில் அமையப்பெற்றுள்ளது. பேரூரில் வருடந்தோறும் (ஆடி-சுவாதி யில்) குரு பூசை வழிபாடும், பேரவைக் கூட்டமும் நடந்து வருகிறது. இதனை தமிழ்நாடு சேரகுல வேளாளர் சங்கம் சிறப்பாகச் செய்து வருகிறது.  

## வாழும் பகுதிகள்
சேரகுல வேளாளர் சமுதாய மக்கள் கோவை மற்றும் அதனைச் சுற்றியுள்ள பகுதியில் குறிப்பிடத்தக்களவில் வாழ்கின்றனர்.  

கோவையில் சிங்காநல்லூர், குறிச்சி, சுந்தராபுரம், வெள்ளலூர், பேரூர், செல்வபுரம் போன்ற பகுதிகளிலும் பொள்ளாச்சி மற்றும் அதனை ஒட்டியுள்ள பகுதிகளான ஜமீன் ஊத்துக்குளி, சமத்தூர், ஆனைமலை பகுதிகளிலும், திருப்பூர் மாவட்டத்திலுள்ள கணியூர் மற்றும் உடுமலைப்பேட்டையிலும் வாழ்ந்து வருகின்றனர். சிலர் பழனியில் வாழ்ந்து வருகிறார்கள்.  

கேரளாவில் பாலக்காடு, இடுக்கி மற்றும் மூணாறு பகுதிகளில் குறைந்த அளவில் வசித்து வருகிறார்கள்.  

## சமூக, பொருளாதார நிலை
சேரகுல வேளாளப் பெருமக்கள் ஆராய்ச்சியாளராக, கல்வியாளராக, நில உடைமையாளராக, கணக்காளராக, நில அளவையராக, தொழில் முனைவோராக அரசியலிலும் இருந்து வருகின்றனர்.  
குறைந்த மக்கள் தொகை இருப்பினும் இவர்கள் நல்ல வளர்ச்சியை பெற்றுள்ளனர்.  

## மடங்கள்
சேரகுல வேளாளர்களின் சத்திரம்/மடம், பழனி, ஜமீன் ஊத்துக்குளி, சமத்தூர் மற்றும் குறிச்சியில் உள்ளது. இங்கு திருமணம் போன்ற நிகழ்ச்சிகள் நடத்துவதற்கு ஏதுவாக உள்ளது.  

## திருமணம்
சேரகுல வேளாளர்களின் எண்ணிக்கை மிகவும் குறைவாக உள்ளது. அவர்கள், **பிள்ளை** பட்டத்தினுடைய மற்ற உட்பிரிவுகளான சோழிய, பாண்டிய வேளாளர்களுடன் திருமணம் செய்து கொள்கின்றனர்.
# அர. சக்கரபாணி

**அர. சக்கரபாணி** என்பவர் தமிழக அரசியல்வாதியும், தமிழக அமைச்சரும் ஆவார். இவர் தமிழக சட்டப்பேரவைக்கு தொடர்ச்சியாக ஆறு தேர்தல்களில் ஒட்டன்சத்திரம் தொகுதியில் இருந்து தேர்ந்தெடுக்கப்பட்டார். திராவிட முனேற்றக் கழக கட்சியின் உறுப்பினரான இவர் 1996, 2001, 2006, 2011, 2016, 2021 தேர்தல்களில் வெற்றி பெற்றார். அவர் 2006 முதல் 2011 வரையிலும், 2011 முதல் 2016 வரையும் 2016 முதல் 2021 திமுக சட்டமன்ற கொறடாவாக இருந்துள்ளார். 2021 தமிழ்நாடு சட்டமன்றத் தேர்தலில் இதே தொகுதியில் இருந்து சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று மு.க. ஸ்டாலின் அமைச்சரவையில் முதல் முறையாக தமிழக உணவு மற்றும் உணவுப்பொருள் வழங்கல் துறை (உணவு மற்றும் உணவு பொருள் வழங்கல், நுகர்வோர் பாதுகாப்பு, விலைக்கட்டுப்பாடு) அமைச்சராக நியமிக்கப்பட்டுள்ளார்.  

## பிறப்பு
கள்ளிமந்தையம் அருகே ஒரு கிராமத்தில் அர.சக்கரபாணி பிறந்தார்.  

## போட்டியிட்ட தேர்தல்கள்
| 1996 தமிழக சட்டசபை தேர்தல் | ஒட்டன்சத்திரம் | திமுக | வென்றது | 58.57 | கே செல்லமுத்து | அதிமுக | 26.08 |  |
| --- | --- | --- | --- | --- | --- | --- | --- | --- |
| 2001 தமிழக மாநில சட்டசபை தேர்தல் | ஒட்டன்சத்திரம் | திமுக | வென்றது | 46.4 | ஏ. டி செல்லசாமி | அதிமுக | 45.2 |  |
| 2006 தமிழக மாநில சட்டசபை தேர்தல் | ஒட்டன்சத்திரம் | திமுக | வென்றது | 53.66 | கே. பி. நல்லசாமி | அதிமுக | 36.93 |  |
| 2011 தமிழக மாநில சட்டசபை தேர்தல் | ஒட்டன்சத்திரம் | திமுக | வென்றது | 51.99 | பி பாலசுப்பிரமணி | அதிமுக | 43.14 |  |
| 2016 தமிழக மாநில சட்டசபை தேர்தல் | ஒட்டன்சத்திரம் | திமுக | வென்றது | 64.26 | கே. கிட்டுசாமி | அதிமுக | 29.56 |  |
| 2021 தமிழக மாநில சட்டசபை தேர்தல் | ஒட்டன்சத்திரம் | திமுக | வென்றது | 54.51 | நடராஜ் என். பி. | அதிமுக | 40.26 | } |

## தேர்தல்
அர.சக்கரபாணி முதல்முதலில் 1996 இல் ஒட்டன்சத்திரம் தொகுதியில் போட்டியிட்டார். இவர் அதிமுகவின் கே. செல்லமுத்தை 36823 வாக்குகள் வித்தியாசத்தில் தோற்கடித்தார். 2001 ஆம் ஆண்டில் அதே தொகுதியில் இருந்து இரண்டாவது முறையாக போட்டியிட்டார், அதிமுக தமிழகத்தில் ஆட்சியைப் பிடித்தது என்றாலும், அர.சக்கரபாணி 1369 வாக்குகள் வித்தியாசத்தில் தொகுதியை மீண்டும் கைப்பற்றினார். 2006 ஆம் ஆண்டில் மீண்டும் அதே ஒட்டன்சத்திரம் தொகுதியில் இருந்து போட்டியிட்டு 19903 என்ற வாக்கு வித்தியாசத்தில் வென்றார். இவர் திமுக கொறடாவாக தேர்ந்தெடுக்கப்பட்டார். 2011 ஆம் ஆண்டில், அர.சக்கரபாணி 14933 வாக்குகள் வெத்தியாசத்தில் மீண்டும் வென்றார். 2016 தேர்தலில் அர.சக்கரபாணி அதிமுக வேட்பாளர் கிட்டுசாமியை 65727 வாக்கு வித்தியாசத்தில் தோற்கடித்தார். இவரது தொடர் வெற்றியானது மாநிலத்தில் மறைந்த திமுக தலைவர் கருணாநிதிற்கு அடுத்ததாக உள்ளது.
# எபிகிராபசு



***எபிகிராபசு*** (*Epigrapsus*) என்பது நில நண்டுகளின் பேரினங்களுள் ஒன்றாகும். இந்த பேரினத்தின் கீழ் இரண்டு சிற்றினங்கள் மட்டுமே உள்ளன. இச்சிற்றினங்கள் அனைத்துண்ணி வகையினைச் சார்ந்தது.  

*எபிகிராபசு* பேரினத்தின் கீழ் உள்ளச் சிற்றினங்கள் பின்வருமாறு:  

- *எபிகிராபசு நோட்டசு* <small>(ஹெல்லர், 1865)</small>
- *எபிகிராபசு பொலிடசு* <small>ஹெல்லர், 1862</small>
- *எபிகிராபசு வில்லோசசு* <small>என்ஜி, 2002</small>
# ஜிகார்சினசு


***ஜிகார்சினசு*** (Gecarcinus) என்பது நில நண்டு குடும்பமான ஜிகார்சினிடேயின் ஒரு பேரினமாகும். இந்த நண்டுகள் கரீபியக் கடலிலுள்ள தீவுகள் உட்பட அமெரிக்காவின் வெப்பமான கடலோரப் பகுதிகளில் காணப்படுகின்றன. கடல் தீவுகளிலிருந்து நான்கு சிற்றினங்கள் முன்னர் *ஜிகேர்சினது* துணைப்பேரினமாக, *ஜான்கார்தியா*, சேர்க்கப்பட்டது. ஆனால் இப்போது *ஜான்கார்தியா* தனிப் பேரினமாகக் கருதப்படுகிறது. இந்த பேரினத்தின் அனைத்து உறுப்பினர்களும் பெரும்பாலும் தரைவாழ் விலங்குகளாகும். இருப்பினும் இவை இனப்பெருக்கம் செய்யக் கடலுக்குத் திரும்புகின்றன (இளம் உயிரிகள் கடலுக்குள் விடப்படுகின்றன). இவை பெரும்பாலும் வண்ணமயமானவை. சிவப்பு, ஆரஞ்சு, ஊதா, மஞ்சள், வெள்ளை அல்லது கறுப்பு நிறத்தில் அதிகமாகக் காணப்படுகின்றன. இதன் விளைவாக சில இனங்கள், குறிப்பாக *ஜி. குவாட்ரடசு* மற்றும் *ஜி. லேட்டரலிசு* மீன் காட்சி வர்த்தகத்தில் பிரபலமடைந்துள்ளன.  

## சிற்றினங்கள்
| *ஜிகார்சினசு லேட்டிராலிசு* <small>(ஃப்ரிமின்விலே, 1835)</small> | பிளாக்பேக் நில நண்டு, பெர்முடா நில நண்டு, சிவப்பு நில நண்டு | தென் பாட்ரே தீவு, டெக்சாஸ் தெற்கே வெனிசுவேலாவின் மாகுடோ |
| --- | --- | --- |
| *ஜிகார்சினசு குவாட்ரடசு* (<small>சாஸூர், 1853)</small> | சிவப்பு நில நண்டு, வைட்ஸ்பாட் நண்டு, ஹாலோவீன் நண்டு, நிலவு நண்டு, ஹாலோவீன் நிலவு நண்டு, வாய் இல்லாத நண்டு அல்லது ஹார்லெக்வின் நில நண்டு | மெக்ஸிகோ தெற்கிலிருந்து பனாமா வரை பசிபிக் கடற்கரை |
| *ஜிகார்சினசு ரூரிகோலா* <small>(லின்னேயசு, 1758)</small> | ஊதா நில நண்டு, கருப்பு நில நண்டு, சிவப்பு நில நண்டு மற்றும் ஜாம்பி நண்டு | கியூபா மற்றும் மேற்கில் பஹாமாஸ் அண்டில்லஸ் வழியாக பார்படோஸ் வரை |
| *ஜிகார்சினசு நோபிலி* <small>பெர்கர் & சுவர் 2014</small> | தென் அமெரிக்க பசிபிக் கடற்கரை, கொலம்பியா முதல் பெரு வரை |  |
# ஜான்கார்தியா



***ஜான்கார்தியா*** (*Johngarthia*) என்பது ஜிகார்சினிடே நில நண்டுகள் குடும்பத்தினைச் சார்ந்த பேரினம் ஆகும். முன்னர் இது ஜிகார்சினசு பேரினத்தில் சேர்க்கப்பட்டிருந்தது. *ஜான்கார்தியா* பேரினத்தின் கீழ் ஐந்து சிற்றினங்கள் உள்ளன: [குறிப்பு 1]  
| *ஜான்கார்தியா கோகோயென்சிசு* <small>பெர்கர், வர்காஸ் & வால், 2011</small> | கிழக்கு பசிபிக் பெருங்கடல் : கோஸ்டாரிகாவிலிருந்து கோகோஸ் தீவு |
| --- | --- |
| *ஜான்கார்தியா* *லாகோசுடோமா* <small>(எச். மில்னே-எட்வர்ட்சு, 1837)</small> | தெற்கு அட்லாண்டிக் பெருங்கடல் : அசென்ஷன் தீவு, இல்ஹா டிரிண்டேட், பெர்னாண்டோ டி நோரோன்ஹா & அடோல் தாஸ் ரோகாஸ் |
| *ஜான்கார்தியா* *மால்பிலென்சிசு* <small>(ஃபாக்சன், 1893)</small> | கிழக்கு பசிபிக் பெருங்கடல்: மால்பெலோ தீவு |
| *ஜான்கார்தியா* *பிளானட்டா* (கிளிப்பர்டன் நண்டு) <small>(ஸ்டிம்ப்சன், 1860)</small> | கிழக்கு பசிபிக் பெருங்கடல்: கலிஃபோர்னியா வளைகுடா, ரெவிலாஜிஜெடோ தீவுகள், கோஸ்டா ரிக்கா (கொலரடா கனோ மற்றும் நைரிடா தீவுகள்), கொலம்பியா (கோர்கோனா தீவு) & கண்ட நிலப்பகுதியில் கடற்கரைகள் மெக்ஸிக்கோ (ஒஅக்ஷக், குயிர்ரோ, கொலிமா, நயாரித் ஜலிஸ்கோ மற்றும் சினாலாவா) |
| *ஜான்கார்தியா* *வெயிலரி* <small>(செண்ட்லர், 1912)</small> | கிழக்கு அட்லாண்டிக் பெருங்கடல்: கேமரூன் கடற்கரை மற்றும் கினியா வளைகுடாவின் தீவுகள் |
| *ஜான்கார்தியா* *ஓசியானிகா* பெர்கர் 2019 | கிழக்கு பசிபிக் பெருங்கடல்: சோகோரோ தீவு, கிளிப்பர்டன் தீவு |
# புருவாஸ் அருங்காட்சியகம்


**புருவாஸ் அருங்காட்சியகம்** மலேசியாவின் பேராக் மாநிலத்தில், மஞ்சோங் மாவட்டத்தில், புருவாஸ் நகரில் அமைந்துள்ள ஓர் அருங்காட்சியகம் ஆகும். கி.பி.2-ஆம் நூற்றாண்டில் புருவாஸ் நிலப் பகுதிகளை ஆட்சி செய்த கங்கா நகரத்தின் அரிய கலைப் பொருட்கள் இந்த அருங்காட்சியகத்தில் காட்சிக்கு வைக்கப்பட்டு உள்ளன.  

## வரலாறு

1991 நவம்பர் 25-ஆம் தேதி தொடங்கி 1991 டிசம்பர் 25-ஆம் தேதி வரை, மலேசித் தேசிய அருங்காட்சியகம்; பேராக் மாநில அரசு; மற்றும் மலேசியத் தேசியப் பல்கலைக்கழகம் ஆகிய அமைப்புகள் சார்ந்த வரலாற்று ஆய்வாளர்கள் கங்கா நகரம் பற்றி ஓர் ஆய்வை நடத்தினார்கள்.  

### கிராமவாசிகள் கண்டெடுத்த கலைப்பொருட்கள்

புருவாஸ் கிராமவாசிகள் கண்டெடுத்த கலைப்பொருட்கள் மதிப்பாய்வு செய்யப்பட்டன. அத்துடன் பல புதிய வரலாற்று கலைப்பொருட்களும் கண்டுபிடிக்கப்பட்டன. அதே நேரத்தில் மேலதிக ஆய்வுகளும் அவ்வப்போது மேற்கொள்ளப் பட்டன. அப்போது அந்தத் தருணத்தில் அந்தக் கலைப்பொருட்கள் தேசிய அருங்காட்சியகத்தில் வைக்கப்பட்டன.  

புருவாஸ் அருங்காட்சியகம் எனும் ஓர் அருங்காட்சியகம் அமைக்கப்பட வேண்டும். அந்த அருங்காட்சியகத்தில் அனைத்துக் கண்டுபிடிப்புகளும் பாதுகாப்பாக வைக்கப்பட வேண்டும் என்று மலேசிய அருங்காட்சியகத் துறை கருதியது.  

புருவாஸ் நீதிமன்றக் கட்டிடம் புருவாஸ் அருங்காட்சியகமாகப் புதுப்பிக்கப்பட்டது. 6-ஆவது மலேசியா திட்டத்தின் நிதி ஒதுக்கீடுகளைப் பயன்படுத்திப் புருவாஸ் அருங்காட்சியகத்திற்கு நிதியுதவிகள் செய்யப் பட்டன.  

### புருவாஸ் அருங்காட்சியகம் திறப்புவிழா

1995 மே 23-ஆம் தேதி, புருவாஸ் அருங்காட்சியகம், தேசிய அருங்காட்சியகத்தின் மலேசிய இயக்குநர் மூலமாகப் பேராக் அரசாங்கத்திடம் ஒப்படைக்கப் பட்டது.  

1995 ஜூலை மாதம் பேராக் முதலமைச்சர் டான்ஸ்ரீ ராம்லி நிகா தாலிப், புருவாஸ் அருங்காட்சியகத்தை அதிகாரப்பூர்வமாகத் திறந்து வைத்தார். பின்னர் அந்த அருங்காட்சியகம் பொதுமக்களுக்கும் திறந்து விடப்பட்டது.  

ஏறக்குறைய 1800 ஆண்டுகளுக்கு முன்னர் புருவாஸ் பகுதிகளில் கோலோச்சிய கங்கா நகரப் பேரரசின் பல்வேறு அரிய பொக்கிஷங்கள் இந்த அருங்காட்சியகத்தில் காட்சிப்படுத்துகின்றன.  

### கங்கா நகரத்தின் அரிய 300 கலைப்பொருட்கள்

புருவாஸ் அருங்காட்சியகத்தில் கங்கா நகரத்தின் 300 கலைப்பொருட்கள் பாதுகாக்கப் படுகின்றன. தவிர கங்கா நகரத்தைப் பற்றிய விளக்கப் படங்கள் மற்றும் கங்கா நகரத்தின் கடந்த காலத்தைப் பற்றிய குறிப்புகளும் அங்கு உள்ளன.
# துர்கயானா


***துர்கயானா*** (*Tuerkayana*) என்பது பெரிய நில நண்டு<nowiki/>களின் பேரினமாகும். இந்தப் பேரினம், *கார்டிசோமா* பேரினத்திலிருந்து இரண்டு சிற்றினங்களையும், *திசுகோபிளாக்சு* பேரினத்திலிருந்து இரண்டு சிற்றினங்ளையும் கொண்டு ஜிகார்சினிடே குடும்பத்தினை 2018 பிற்பகுதியில் வகைபிரித்தல் மறு தேர்வுக்குப்பின் உருவாக்கப்பட்டது. மறு உருவாக்கத்தின் காரணமாக *லெப்டோகிராப்சொடெசு* என்ற பேரினத்தினைக் கொண்ட லெப்டோகிராப்சொடிடே குடும்பமும் தோற்றுவிக்கப்பட்டது.  

## இனங்கள்
*துர்கயானா* பேரினமானது நான்கு சிற்றினங்களை உள்ளடக்கியது:  

- *துர்கயானா செலசுடே* <small>(என்ஜி & கினோட், 2001)</small> (முன்பு *திசுகோபிளாக்சு*)
- *துர்கயானா* *ஹர்டைப்சு* <small>(டானா, 1851)</small> (முன்பு *கார்டிசோமா*)
- *துர்கயானா மேக்னம்* <small>(என்ஜி & ஷிஹ், 2015)</small> (முன்பு *திசுகோபிளாக்சு*)
- *துர்கயானா* *ரோட்டன்டம்* <small>(குவே & கெய்மார்ட், 1824)</small> (முன்பு *கார்டிசோமா*)
# பி. மூர்த்தி


**பி. மூர்த்தி** என்பவர் தமிழக அரசியல்வாதியும், தமிழக வணிக வரி, பதிவுத்துறை அமைச்சர் ஆவார். இவர் மதுரை கிழக்கு சட்டமன்றத் தொகுதியிலிருந்து திராவிட முனேற்றக் கழகம் சார்பில் தமிழக சட்டமன்ற உறுப்பினராக தேர்ந்தெடுக்கபட்டு உள்ளார்.  

இவர் 2006 தமிழ்நாடு சட்டமன்றத் தேர்தல் சோழவந்தான் தொகுதியிலிருந்து சட்டமன்ற உறுப்பினராக தேர்ந்தெடுக்கபட்டார். 2016, 2021 சட்டமன்றத் தேர்தல்களில் மதுரை கிழக்கு சட்டமன்றத் தொகுதியிலிருந்து சட்டமன்ற உறுப்பினராக தேர்ந்தெடுக்கபட்டார். இதையடுத்து 2021 மே 7 அன்று தமிழக வணிகவரி மற்றும் பதிவுத்துறை (வணிக வரிகள், பதிவு மற்றும் முத்திரைத்தாள் சட்டம், எடைகள் மற்றும் அளவைகள், கடன் கொடுத்தல் குறித்த சட்டம் உள்ளிட்ட கடன் நிவாரணம், சீட்டுகள் மற்றும் கம்பெனிகள் பதிவு) அமைச்சசராக பதவியேற்றார்.
# பெருநிறுவனக் குழுமம்

**பெருநிறுவனக் குழுமம்** அல்லது **பல்நிறுவனக் குழுமம்** என்று அறியப்படுவது தாய் நிறுவனங்கள், பற்று நிறுவனங்கள் மற்றும் சேய் நிறுவனங்களின் கூட்டுக் குழுமமாகும். இத்தகைய குழுமம் ஒரே நிறுவனத் தொடராக அறியப்படுவதோடு பொதுவான நிதிமையமும் கட்டுப்பாட்டு மையமும் கொண்டிருக்கும்.  

## விவரங்கள்
வரி நிலவரம், கணக்கு வழக்கு, சட்ட நெருக்கடிகள் ஆகியவற்றின் போது பெருநிறுவனக் குழுமங்கள் ஒரே நிறுவனமாய்க் கருதப்படும். பல்வேறு துறைகளில் ஈடுபட்டாலும் ஒரே குழுவாய் இருக்கும் குழுமத்தை பல்துறை பெருநிறுவனக் குழுமம் என்றழைப்பர்.  

பெருநிறுவனக் குழுமங்கள் நிறுவன இணைப்புகளாலும் பங்கு வர்த்தக ஆக்கிரமிப்புகளாலும் சாத்தியம் ஆகின்றன. பல்வேறு நாடுகள் பெருநிறுவனச் சட்டம் என்று தனியே ஒரு சட்டம் வகுத்து நெறிமுறைகளை உருவாக்கியுள்ளன.
# பல்துறை பெருநிறுவனக் குழுமம்

**பல்துறை பெருநிறுவனக் குழுமம்** என்று அறியப்படுவது பல்வேறு துறைகளில் ஈடுபடும் நிறுவனங்களை கொண்ட பெருநிறுவனக் குழுமம் ஆகும். இத்தகைய குழுமங்கள் பெரும்பாலும் சர்வதேச அளவில் செயல்படுவன.  

## விவரங்கள்
பல்துறை பெருநிறுவனக் குழுமம் பல்வேறு துறைகளில் முதலீடு செய்வதன் மூலம் இழப்பை குறைக்கின்றது. தமக்கு கீழ் செயல்படும் ஒரு கிளை நிறுவனத்தில் ஏற்படும் இழப்பை மற்றொரு கிளை நிறுவனத்தின் மூலம் சரிகட்டும் வாய்ப்பு உள்ளது.  

ஆனாலும் துறைகளுக்கு ஏற்ப இத்தகைய குழுமங்களை நிருவகிப்பது கடினம். பண்பாட்டு வேறுபாடுகளால் ஏற்படும் சிக்கல்கள், குறிப்பிட்ட ஒரு துறையின் மீது கவனம் செலுத்த முடியாமை, இதனால் குழுமம் தோல்வி காணும் அபாயம் என்று பல்துறை பெருநிறுவனக் குழுமங்கள் எதிர்கொள்ளும் சவால்கள் அநேகம்.
# வர்த்தக நிறுவனம்

**வர்த்தக நிறுவனம்** என்று அறியப்படும் நிறுவனம் பல்வேறு வகையான பொருட்களை வாடிக்கையாளர்களிடம் கொண்டு சேர்க்கும் நிறுவனமாகும். இத்தகைய நிறுவனங்கள் பிற நிறுவனங்களுக்காகவோ அரசாங்கம் தொடர்பான காரியங்களுக்காகவோ பொருட்களைக் கொண்டு சேர்க்கின்றன. சில சமயங்களில், பல்விதமான பொருட்களையோ பங்குகளையோ பிற நிறுவனங்களிடம் இருந்து வாங்கி வருவாய்மிக விற்பனை செய்யும் பணிகளிலும் வர்த்தக நிறுவனங்கள் ஈடுபடுவதுண்டு.  

## விவரங்கள்
இறக்குமதி செய்யப்பட்டப் பொருட்களையும் மொத்த விலை விற்பனையாளர்களின் பொருட்களையும் வாடிக்கையாளர்களிடம் கொண்டு சேர்க்கும் தேவை வரும்போது வர்த்தக நிறுவனங்கள் செயல்படுகின்றன. இத்தகைய நிறுவனங்கள் பெருவாரியான இடங்களில் கிளைகள் வைத்திருப்பது எனவே அவசியம் ஆகிறது. மேலும், பல்வேறு நாடுகளின் ஏற்றுமதி இறக்குமதி சட்டங்கள் அறிந்து அதற்கேற்ப செயல்படுவது முக்கியம். விரைவான விநியோகம், தெளிவான கணக்கு வழக்குகள் மற்றும் நவீன சந்தைப்படுத்துதல் உக்திகள் ஆகியவை இத்தகைய நிறுவனங்களின் வணிகமாதிரிகளாக உள்ளன.
# இணை நிறுவனம்

கணக்கியலில் இணை நிறுவனம் என்று அறியப்படும் நிறுவனம் தன் பங்குகளில் இருபது முதல் ஐம்பது விழுக்காடு பங்குகளை பிற நிறுவனங்களுக்கு விற்று அதன்மூலம் அந்த நிறுவனங்களுடன் கூட்டணி வைத்துக் கொள்ளும் நிறுவனமாகும். ஒரு நிறுவனத்தின் ஐம்பது விழுக்காட்டிற்கும் மேற்பட்ட பங்குகள் பிற நிறுவனங்களின் வசமிருந்தால், அந்நிறுவனம் கிளை நிறுவனம் என்று அழைக்கப்படும். இணை நிறுவனங்களில் கூட்டணி நிறுவனங்கள் முதலீடு செய்வதும் வருவாய் ஏற்படும் இடத்து அதை சரிக்கட்ட முயல்வதும் வாடிக்கை ஆகும்.  

## விவரங்கள்
புதியதொரு துறையில் காலடி எடுத்து வைக்கும் ஒரு நிறுவனமானது, அந்தத் துறையிலேயே செயல்படும் ஒரு நிறுவனத்துடன் கூட்டணி வைக்கும் பொருட்டு, அந்நிறுவனத்தின் பங்குகளை வாங்குவதும், இரு நிறுவனங்கள் இணைந்து தங்கள் முதலீடுகளை பங்கிட்டு புதியதொரு துறையில் இறங்கும் போதும், நிறுவனங்கள் ஒன்றுக்கொன்று இணை நிறுவனம் ஆகின்றன.
# மிருகவானி தேசியப் பூங்கா


**மிருகவானி தேசியப் பூங்கா** (*Mrugavani National Park*) என்பது இந்தியாவின் தெலங்காணா மாநிலத்தில் ஐதராபாத்தில் அமைந்துள்ள ஒரு தேசியப் பூங்கா ஆகும். இது, ஐதராபாத்தின் மகாத்மா காந்தி பேருந்து நிலையத்திலிருந்து 20 கி.மீ தொலைவில் உள்ள மொய்னாபாத் மண்டலத்தின் சில்கூரில் அமைந்துள்ளது. மேலும், இது 3.6 சதுர கிலோமீட்டர் (1.4 சதுர மைல்) அல்லது 1211 ஏக்கர் பரப்பளவைக் கொண்டுள்ளது. இது 600 வகையான தாவர இனங்களைக் கொண்டுள்ளது. சுமார் 350 புள்ளிமான்கள் இந்த பூங்காவில் உள்ளன. மேலும், இந்திய குழிமுயல், காட்டுப்பூனை, புனுகுப்பூனை, சாரைப்பாம்பு, கட்டுவிரியன், பூக்கொத்தி 200 க்கும் மேற்பட்ட மயில்கள் போன்ற உயிரனங்களும் உள்ளது. இன்று இந்த பூங்கா பல்லுயிர் பெருக்கத்தின் தாயகமாகும். பார்வையாளர்களுக்கான அனைத்து வசதிகளும் பூங்காவிற்குள் வழங்கப்பட்டுள்ளன.  

## வரலாறு
இது 1994இல் தேசியப் பூங்காவாக அறிவிக்கப்பட்டது.  

## இடம்
இந்தப் பூங்கா சில்கூர் பாலாஜி கோயிலுக்கு அருகில் உள்ளது, ஐதராபாத், மகாத்மா காந்தி பேருந்து நிலையத்திலிருந்து சுமார் 20 கி.மீ தொலைவில் உள்ளது.
# மகாவீர் ஹரினா வனஸ்தாலி தேசியப் பூங்கா


**மகாவீர் ஹரினா வனஸ்தாலி தேசிய பூங்கா** (*Mahavir Harina Vanasthali National Park*) என்பது இந்தியாவின் தெலங்காணா, மாநிலத்தின் ஐதராபாத்து, சாஹேப் நகர், வனஸ்தாலிபுரத்தில் அமைந்துள்ள ஒரு மான் தேசியப் பூங்காவாகும். இது 13,758 ஏக்கர் பரப்பளவில் பரவியுள்ளது. ஐதராபாத் நகரில் இது நுரையீரலுக்கு இதமான பசுமை நிறைந்த இடமாகும்.  

## வரலாறு
1975 ஆம் ஆண்டில் சைனத் துறவி மகாவீரரின் 2500வது நிர்வாண ஆண்டு நினைவு தினத்தை முன்னிட்டு இந்த பூங்காவிற்கு அவரது பெயரிடப்பட்டது. பூங்கா அமைந்துள்ள இடம் ஒரு காலத்தில் ஐதராபாத்தின் ஆட்சியாளர்களான நிசாமிற்கு தனிப்பட்ட வேட்டை மைதானமாக இருந்தது. இந்த விலைமதிப்பற்ற பாரம்பரியத்தை பாதுகாப்பதற்கும் அதை மறுவாழ்வு செய்வதற்கும் ஒரு மான் பூங்கா அமைக்கப்பட்டது. இந்தத் தேசியப் பூங்காவை நிறுவ நிசாம் அரசு நன்கொடையாக வழங்கியது.  

## பூங்கா
இந்த தேசிய பூங்காவில் வாழும் விலங்குகளில் சில நூறு புல்வாய் ( ஆந்திராவின் மாநில விலங்கு ), முள்ளம்பன்றிகள், நீர்க்காகம் போன்ற பல பறவை இனங்களும் அடங்கும்.  

## சுற்றுச்சூழல் சுற்றுலா
இந்தப் பூங்கா ஐதராபாத்தின் புறநகரில், ஐதராபாத் - விஜயவாடா சாலையில் அமைந்துள்ளது. இது நகரத்திலிருந்து எளிதில் அணுகக்கூடிய தூரத்தில் உள்ளது. இந்த பூங்காவை தெலங்காணா அரசின் வனத்துறை பராமரிக்கிறது. வழிகாட்டப்பட்ட சுற்றுப்பயணங்கள் பூங்காவிற்குள் கிடைக்கின்றன.  

விலங்குகளை கண்டுகளிக்க சஃபாரி வாகனம் மூலம் பூங்காவிற்குள் நுழைய விரும்பும் நபர்களுக்கு நுழைவு கட்டணம் உண்டு. நுழைவு கட்டண விவரங்கள் பூங்கா வலை தலத்தில் கிடைக்கின்றன  

- மிருகவானி தேசியப் பூங்கா
- சவகர் மான் பூங்கா
- காசு பிரம்மானந்த ரெட்டி தேசியப் பூங்கா
# கார்டிசோமா அர்மாட்டம்


***கார்டிசோமா அர்மாட்டம்*** (*Cardisoma armatum*) என்பது நிலத்தில் வாழக்கூடிய நண்டு இனம்.  

## பெயர்கள்
**(ஆப்பிரிக்க) வானவில் நண்டு**, **(நைஜீரிய) நிலவு நண்டு** அல்லது **தேசபக்த நண்டு** இந்த நண்டு அழைக்கப்படுகிறது. முதிர்ச்சியடைந்த நண்டு *சோப்பு நண்டுகள்* என மீன் காட்சியகத்தில் பயன்படுத்தப்படுகின்றன. இந்த பெயரானது இந்த நண்டின் ஆக்குரோசமான தன்மையின் காரணமாக உருவானது. செல்லப்பிராணியாக வளர்க்கப்படும் கடைகளுக்கு அனுப்பப்படும் போது, இவை சண்டையிடும் போது ஏற்படும் இழப்பினைத் தடுக்க சோப்பு பெட்டிகளில் அடைத்து அனுப்பப்படுகின்றன. *சந்திரன் நண்டு* மற்றும் *சோப்பு நண்டு* எனும் பெயர்கள் பிற ஒத்த வகை நண்டுகளுக்கும் பயன்படுத்தப்படுகின்றன. இதனால் இதர வண்ணமயமான மூன்று சிற்றினங்களான *ஜிகார்சினசு ரூரிகோலா, ஜி. குவாட்ரேடசு* மற்றும் *கார்டிசோமா கார்னிபெக்சு* இடையே குழப்பத்தினை ஏற்படுத்துகின்றன. தில் *கா. கார்னிபெக்சு* தவிரப் பிற சிற்றினங்கள் அமெரிக்காவினைச் சார்ந்தவை.  

## விநியோகம்
*கார்டிசோமா அர்மாட்டம்* மேற்கு ஆபிரிக்காவின் கடலோரப் பகுதிகளிலிருந்து தோன்றியது. ஆனால் இது சில வடிநிலப் பகுதிகளிலும் (எ.கா. வோல்ற்றா ஆறு வடிநிலம்), மற்றும் கேப் வர்டி போன்ற தீவுகளிலும் காணப்படுகிறது.  

## விளக்கம்
இளமையில் இந்நண்டுகள் பொதுவாக நீலம்/ஊதா நிற மேலோடுடன், சிவப்பு நிற கால்கள் மற்றும் வெண்மையான நகங்களைக் கொண்டுள்ளன. வளர்ச்சியடையும் போது இந்த நிறம் பொதுவாக மங்கிவிடும். இவை மேலோட்டின் அளவு 20 செ.மீ. வரை வளரலாம். வளர்ப்பில் உள்ள நண்டுகள் இந்த நீளத்தினை எட்டிப்பிடிக்கின்றன.  

## சூழலியல் மற்றும் வாழ்க்கைச் சுழற்சி
இந்த நண்டுகள் தமது உணவில் முக்கியமாகப் பழம், தாவரங்கள் மற்றும் மாமிசங்களை எடுத்துக்கொள்கின்றன. இவை தன்னின உயிருண்ணியாக அறியப்படுகின்றன. சிறிய நண்டுகள், சிறிய ஊர்வன மற்றும் நீர்நில வாழ்வன, மெல்லுடலிகள், மீன் மற்றும் பூச்சிகளைப் பிடிக்க முடிந்தால் அவற்றை உட்கொள்ளும். இளம் மற்றும் வயது வந்த நண்டுகள் அதிக நேரத்தை வறண்ட நிலத்தில் செலவிடுகின்றன. பெண்கள் நண்டுகள் தங்கள் முட்டைகளை விடுவிக்கக் கடலுக்குச் செல்கின்றன. கருவளர்ச்சியடைந்த முட்டையிலிருந்து நுண்ணிய உயிரிகள் வெளியேறுகின்றன. பின்னர் இவை இளம் நண்டுகளாக உருவாகின்றன. வளர்ச்சியடையும் போது, இந்நண்டுகள் நிலவாழ்வினைத் தொடங்க வேண்டும். அவ்வாறு நிலவாழ்வினைத் தொடங்காத நண்டுகள் வளர்ச்சியின் காரணமாக நீரில் மூழ்க நேரிடும். இவை நில நண்டு வகையினைச் சார்ந்ததால் இவற்றால் நீண்ட காலம் நீரில் மூழ்கி இருக்க முடியாது.